title: 2008/215/ES: Rozhodnutie Rady z  18. februára 2008 o prijatí rokovacieho poriadku Výboru Európskeho rozvojového fondu

text:
               19.3.2008

               SK

               Úradný vestník Európskej únie

               L 78/35

      ROZHODNUTIE RADY

   z 18. februára 2008
   o prijatí rokovacieho poriadku Výboru Európskeho rozvojového fondu
   (2008/215/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva,
   so zreteľom na Dohodu o partnerstve medzi členmi skupiny afrických, karibských a tichomorských štátov na jednej strane a Európskym spoločenstvom a jeho členskými štátmi na strane druhej, podpísanú v Cotonou 23. júna 2000 (1) a revidovanú v Luxemburgu 25. júna 2005 (ďalej len „dohoda o partnerstve AKT – ES“),
   so zreteľom na Vnútornú dohodu medzi zástupcami vlád členských štátov, ktorí sa zišli na zasadnutí Rady, o financovaní pomoci Spoločenstva na základe viacročného finančného rámca na obdobie rokov 2008 – 2013 v súlade s dohodou o partnerstve AKT – ES a o poskytnutí finančnej pomoci zámorským krajinám a územiam, na ktoré sa vzťahuje štvrtá časť Zmluvy o ES (2) (ďalej len „vnútorná dohoda“), a najmä na jej článok 8 ods. 5,
   so zreteľom na nariadenie Rady (ES) č. 617/2007 zo 14. mája 2007 o vykonávaní 10. Európskeho rozvojového fondu v rámci Dohody o partnerstve medzi AKT – ES (3) („vykonávacie nariadenie pre 10. ERF“),
   so zreteľom na rozhodnutie Rady 2001/822/ES z 27. novembra 2001 o pridružení zámorských krajín a území k Európskemu spoločenstvu (4) („rozhodnutie o pridružení zámoria“),
   so zreteľom na návrh Komisie,
   ROZHODLA TAKTO:
   Článok 1
   Týmto sa prijíma rokovací poriadok Výboru Európskeho rozvojového fondu uvedený v prílohe.
   Článok 2
   Do nadobudnutia platnosti vnútornej dohody sa rokovací poriadok Výboru Európskeho rozvojového fondu uplatňuje len na programové potreby a súvisiace rozhodovacie postupy uvedené v hlavách II a III vykonávacieho nariadenia pre 10. ERF a vo vzťahu k zámorským krajinám a územiam v článkoch 20 a 24 rozhodnutia o pridružení zámoria.
   Článok 3
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 18. februára 2008

            Za Radu

            predseda

         D. RUPEL

      (1)  Ú. v. ES L 317, 15.12.2000, s. 3.

      (2)  Ú. v. EÚ L 247, 9.9.2006, s. 32.

      (3)  Ú. v. EÚ L 152, 13.6.2007, s. 1.

      (4)  Ú. v. ES L 314, 30.11.2001, s. 1. Rozhodnutie zmenené a doplnené rozhodnutím 2007/249/ES (Ú. v. EÚ L 109, 26.4.2007, s. 33).

      PRÍLOHA
      ROKOVACÍ PORIADOK VÝBORU EURÓPSKEHO ROZVOJOVÉHO FONDU
      Článok 1
      Zloženie
      Výbor Európskeho rozvojového fondu („výbor“) sa skladá z delegácií členských štátov („delegácie“) a predsedá mu zástupca Komisie.
      Na rokovaniach výboru sa zúčastňuje zástupca Európskej investičnej banky.
      Zástupca Generálneho sekretariátu Rady sa zúčastňuje na zasadnutiach ako pozorovateľ.
      Článok 2
      Postúpenie veci výboru
      1.   Vec by sa mala postúpiť výboru v prípadoch a podľa postupu, ako sa ustanovujú vo vykonávacom nariadení pre 10. ERF a prípadne v rozhodnutí o pridružení zámoria. V súvislosti s povinnosťami delegovanými na výbor v rozhodnutí o pridružení zámoria sa tento výbor ďalej uvádza ako „Výbor ERF – ZKÚ“.
      2.   Okrem postúpených prípadov uvedených v odseku 1:

                  a)

                  Komisia na každom zasadnutí predloží výboru zoznam rozhodnutí prijatých v predchádzajúcom období na základe článku 11 ods. 2 a článku 12 vykonávacieho nariadenia pre 10. ERF;

                  b)

                  výboru sa čo najskôr poskytnú informácie o oneskoreniach alebo ťažkostiach pri vykonávaní ročných akčných programov, osobitných podporných programov a osobitných opatrení, ktoré by mohli viesť k významným dodatočným záväzkom alebo podstatným zmenám, ktoré by mohli znamenať povinné postúpenie veci podľa ustanovení vykonávacieho nariadenia pre 10. ERF.

            Článok 3
      Zvolanie zasadnutia
      1.   Zasadnutie výboru zvoláva jeho predseda, pričom koná z vlastnej iniciatívy alebo na žiadosť členského štátu.
      2.   Môžu sa zvolávať spoločné zasadnutia výboru s ostatnými výbormi s cieľom rokovať o otázkach spoločného záujmu, ktoré patria do ich oblastí zodpovednosti.
      Článok 4
      Program rokovania
      1.   Predseda zostavuje návrh programu a predkladá ho výboru.
      2.   V programe rokovania sa rozlišuje medzi:

                  a)

                  návrhmi opatrení, ku ktorým sa od výboru vyžaduje poskytnutie stanoviska v súlade s riadiacimi postupmi ustanovenými v článku 11 ods. 3 vykonávacieho nariadenia pre 10. ERF;

                  b)

                  ostatnými záležitosťami predloženými výboru v súlade s podmienkami článku 11 ods. 4 a 5 vykonávacieho nariadenia pre 10. ERF buď z iniciatívy predsedu, alebo na základe písomnej žiadosti člena výboru.

            3.   Každá delegácia môže žiadať zaradenie bodu do programu zasadnutí výboru. Príslušné informácie o týchto bodoch sa môžu uviesť ústne.
      4.   Program obsahuje schválenie zápisnice z predchádzajúceho zasadnutia.
      Článok 5
      Dokumentácia, ktorá sa má zaslať členom výboru
      1.   Predseda zašle prostredníctvom sekretariátu členom výboru pozvánku na zasadnutie, navrhovaný program rokovania, návrhy opatrení, ku ktorým sa od výboru vyžaduje poskytnutie stanoviska, a akékoľvek ďalšie pracovné dokumenty v úradných jazykoch Spoločenstva spravidla najneskôr 15 pracovných dní pred dňom zasadnutia.
      2.   V naliehavých prípadoch a vtedy, ak sa opatrenia, ktoré sa majú prijať, musia uplatniť ihneď, môže predseda na žiadosť člena výboru alebo z vlastnej iniciatívy skrátiť lehotu stanovenú v odseku 1 na 5 pracovných dní pred dátumom zasadnutia.
      3.   V náležite odôvodnených prípadoch (napr. vážne hospodárske, sociálne a politické okolnosti, prírodné katastrofy v krajine, ktorá je príjemcom pomoci, humanitárna kríza alebo iné okolnosti podobnej povahy, ktoré si vyžadujú veľmi rýchlu reakciu) sa predseda môže výnimočne na žiadosť člena výboru alebo z vlastnej iniciatívy odchýliť od lehôt stanovených v odsekoch 1 a 2.
      4.   Odseky 2 a 3 sa neuplatňujú na strategické dokumenty a viacročné orientačné programy a ich úpravy v dôsledku preskúmania uskutočneného v polovici a na konci obdobia podľa článkov 4 a 5 vykonávacieho nariadenia pre 10. ERF.
      5.   Ak delegácie predkladajú výboru návrh s cieľom získať jeho stanovisko ústnym postupom, mali by sekretariátu výboru najmenej tri pracovné dni pred dátumom zasadnutia písomne oznámiť:

                  a)

                  tie body, ku ktorým už môžu dať v zásade svoj súhlas a ktoré navrhujú zaradiť ako body A (s pripomienkami alebo žiadosťami o ďalšie informácie alebo bez nich) do programu uvedeného v článku 4 ods. 1, a

                  b)

                  tie body, ktoré si podľa nich vyžadujú rokovanie a ktoré navrhujú zaradiť ako body B.

            Delegácie v rámci tej istej lehoty písomne sformulujú aj všetky pripomienky a žiadosti o ďalšie informácie.
      Komisia poskytne ďalšie informácie a odpovie na všetky pripomienky, ak je to možné, písomne a pred zasadnutím výboru.
      Článok 6
      Zasielanie strategických dokumentov spoločnému parlamentnému zhromaždeniu
      Sekretariát výboru zašle v súlade s článkom 4 ods. 5 vykonávacieho nariadenia pre 10. ERF strategické dokumenty spoločnému parlamentnému zhromaždeniu na vedomie súčasne s tým, ako ich zašle delegáciám vo výbore.
      Článok 7
      Stanovisko výboru
      1.   Ak sa záležitosť predloží výboru s cieľom získať jeho stanovisko, rokuje sa o nej za podmienok a podľa postupu, ako sa stanovujú v článku 11 ods. 3 vykonávacieho nariadenia pre 10. ERF a v článku 8 ods. 2 a 3 vnútornej dohody.
      2.   Ak sa použije ústny postup a počas zasadnutia sa urobí podstatná zmena alebo sa k návrhu opatrení pridajú nové faktické prvky, predseda z vlastnej iniciatívy alebo na požiadanie členského štátu môže odložiť hlasovanie o tomto bode programu až na koniec zasadnutia alebo na neskoršie zasadnutie.
      3.   Ak sa v situácii opísanej v odseku 2 predseda nerozhodne odložiť hlasovanie požadované jednou alebo viacerými delegáciami, môžu tieto delegácie vzniesť výhradu, ktorá sa môže stiahnuť najneskôr do troch pracovných dní počnúc dňom nasledujúcim po zasadnutí. Stanovisko výboru sa zaznamená ako definitívne po uplynutí tejto lehoty. Komisia informuje členské štáty o konečnom stanovisku, ktorú prijali členské štáty, ktorých delegácie podali vo výbore výhradu.
      4.   Na žiadosť delegácie sa hlasovanie o bode môže odložiť, ak dokumenty týkajúce sa konkrétneho bodu programu neboli členom zaslané v lehotách ustanovených v článku 5 ods. 1 a 2. V takom prípade sa predseda môže rozhodnúť predĺžiť lehotu na konzultácie, maximálne však do konca ďalšieho zasadnutia. V prípade potreby možno uplatniť písomný postup ustanovený v článku 11 tohto rokovacieho poriadku.
      Na návrh predsedu alebo na žiadosť člena výboru však výbor môže jednoduchou väčšinou svojich členov rozhodnúť o ponechaní tohto bodu v programe rokovania vzhľadom na naliehavosť záležitosti.
      5.   Každá delegácia môže v súvislosti s preskúmaním ročných akčných programov požiadať o stiahnutie projektu alebo programu z ročného akčného programu. Ak túto žiadosť podporí blokujúca menšina delegácií, ako sa stanovuje v článku 9 ods. 3 v súvislosti s článkom 8 ods. 2 vnútornej dohody, Komisia prijme ročný akčný program bez príslušného projektu alebo programu v súlade s riadiacimi postupmi, ktoré sa stanovujú v článku 11 ods. 3 vykonávacieho nariadenia pre 10. ERF. S výnimkou prípadu, keď si Komisia v súlade s názormi delegácií vo výbore neželá pokračovať v stiahnutom projekte alebo programe, tento projekt alebo program sa opätovne predloží výboru mimo ročného akčného programu, a to vo forme návrhu na financovanie, ktorý potom prijíma Komisia v súlade s riadiacimi postupmi ustanovenými v článku 11 ods. 3 vykonávacieho nariadenia pre 10. ERF.
      Článok 8
      Výmena názorov
      1.   V súlade s článkom 11 ods. 4 vykonávacieho nariadenia pre 10. ERF výbor uskutočňuje výmenu názorov na všeobecné závery ročných operačných preskúmaní a výročnej správy uvedenej v článku 14 ods. 3 vykonávacieho nariadenia pre 10. ERF. Každá delegácia môže tiež požiadať o výmenu názorov na hodnotenia uvedené v článku 15 ods. 2 vykonávacieho nariadenia pre 10. ERF.
      Každá delegácia môže kedykoľvek vyzvať Komisiu, aby výboru poskytla informácie a uskutočnila výmenu názorov na otázky týkajúce sa úloh opísaných v článku 11 ods. 2 vykonávacieho nariadenia pre 10. ERF.
      2.   Delegácie môžu na základe takýchto výmen názorov vypracovať odporúčania, ktoré Komisia zohľadní. Intervencie sa zaznamenajú v zápisnici výboru. Intervencia, ktorú podporí kvalifikovaná väčšina delegácií, ako sa ustanovuje v článku 8 ods. 3 v spojení s článkom 8 ods. 2 vnútornej dohody, sa zaznamená ako odporúčanie.
      Článok 9
      Zastúpenie a kvórum
      1.   Každá delegácia sa považuje za jedného člena výboru. Každý členský štát rozhodne o zložení svojej delegácie a informuje o tom predsedu.
      2.   So súhlasom predsedu sa delegácie na náklady dotknutého členského štátu môžu zúčastňovať rokovaní v sprievode mimovládnych odborníkov. Súhlas predsedu sa zakladá na tom, že delegáti vopred zašlú sekretariátu výboru písomné oznámenie, v ktorom uvedú svoj zámer zúčastniť sa zasadnutia výboru o konkrétnom bode programu so sprievodom. Ak predseda nenamieta voči účasti odborníka pred príslušným zasadnutím výboru, povolenie sa považuje za udelené.
      3.   Delegácia môže v prípade potreby zastupovať najviac ešte jeden ďalší členský štát. Delegácia, ktorá je zastupovaná, informuje písomne o tejto skutočnosti predsedu výboru najneskôr do začatia zasadnutia.
      4.   Kvórum požadované na to, aby boli rokovania výboru platné, zodpovedá kvóru, ktoré umožňuje kvalifikovanou väčšinou prijať stanovisko, ktoré sa má vydať v súlade s článkom 11 ods. 3 vykonávacieho nariadenia pre 10. ERF.
      Článok 10
      Prístup tretích strán
      1.   Predseda môže rozhodnúť, že na požiadanie delegácie alebo z vlastnej iniciatívy vypočuje ku konkrétnym bodom odborníkov.
      2.   Títo odborníci a odborníci uvedení v článku 9 ods. 2 nie sú prítomní, keď výbor prejde k hlasovaniu, ani sa na hlasovaní nezúčastňujú.
      Článok 11
      Písomný postup
      1.   Ak sa na navrhované opatrenia vzťahuje písomný postup, delegácie majú 15 pracovných dní od zaslania návrhov na prijatie stanoviska. Každá delegácia výboru, ktorá v lehote uvedenej v liste nevyjadrí svoj nesúhlas alebo úmysel zdržať sa hlasovania, sa považuje za delegáciu, ktorá dala svoj tichý súhlas s návrhom.
      V naliehavých alebo výnimočne naliehavých prípadoch platia lehoty stanovené v článku 5 ods. 2 a 3. Komisia musí písomne náležite odôvodniť naliehavé alebo výnimočne naliehavé prípady. Vo výnimočne naliehavých prípadoch dohodu delegácií možno konštatovať len vtedy, ak sa táto dohoda vyslovene oznámi. Ak k oznámeniu nedôjde do 48 hodín, táto skutočnosť sa považuje za zdržanie sa hlasovania.
      2.   Ak však člen výboru požiada, aby sa v priebehu zasadnutia výboru zvážili návrhy opatrení, ukončí sa tým písomný postup a navrhované opatrenia sa prenesú na ďalšie zasadnutie výboru.
      3.   Komisia písomne informuje členov výboru o výsledku písomného postupu ihneď po prijatí príslušného rozhodnutia.
      Článok 12
      Sekretariátna podpora
      Služby sekretariátu poskytuje výboru Komisia.
      Článok 13
      Zápisnica a súhrnná správa zo zasadnutí
      Zápisnica z každého stretnutia sa vypracuje pod záštitou predsedu a obsahuje vyjadrené stanoviská k navrhovaným opatreniam a stanoviská vyjadrené počas zasadnutia. Zápisnica sa do 15 pracovných dní zašle členom výboru.
      Delegácie zašlú predsedovi všetky písomné pripomienky, ktoré môžu mať k zápisnici. Výboru sa poskytnú informácie o týchto pripomienkach; v prípade vyjadrenia nesúhlasu sa o navrhovanej zmene a doplnení rokuje vo výbore. V prípade pretrvávajúcich nezhôd sa táto zmena a doplnenie pripojí k zápisnici.
      Článok 14
      Prezenčná listina
      1.   Predseda pripraví na každé zasadnutie prezenčnú listinu, kde uvedie orgány alebo subjekty, ktoré sú zastupované účastníkmi. Účastníci dostanú prezenčnú listinu počas zasadnutia.
      2.   Na začiatku každého zasadnutia musí každá delegácia, ktorej účasť na činnosti spôsobuje konflikt záujmov vo vzťahu ku konkrétnemu bodu programu rokovania, informovať o tejto skutočnosti predsedu. Členovia delegácií, ktorí nepatria ku konkrétnemu orgánu alebo organizácii členského štátu, podpíšu vyhlásenie o tom, že ich účasť nespôsobuje konflikt záujmov.
      V prípade takéhoto konfliktu záujmov sa dotknutý člen musí na požiadanie predsedu vzdialiť, kým sa rokuje o príslušnom bode programu.
      Článok 15
      Korešpondencia
      1.   Korešpondencia súvisiaca s výborom sa zasiela Komisii, pričom ako príjemca sa uvádza sekretariát výboru.
      2.   Korešpondencia, ktorú sekretariát zasiela delegáciám, sa zašle aj stálemu predstaviteľovi dotknutého členského štátu čo najrýchlejším a najspoľahlivejším elektronickým spôsobom.
      3.   S výnimkou výnimočných okolností sa korešpondencia medzi Komisiou a delegáciami zasiela oboma smermi poskytnutými počítačovými prostriedkami.
      Článok 16
      Transparentnosť
      1.   Zásady a podmienky týkajúce sa verejného prístupu k dokumentom, ktoré sa uplatňujú v Komisii, sa uplatňujú aj vo výbore ERF. Ak sa takáto žiadosť zašle členskému štátu, musí tento štát konať v súlade s článkom 5 nariadenia Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (1).
      2.   Rokovania výboru sú pre všetkých účastníkov dôverné.
      Článok 17
      Prevádzkové náklady
      1.   Prevádzkové náklady výboru vrátane cestovných výdavkov na jedného účastníka za členský štát znáša Komisia.
      Ak to pridelené rozpočtové prostriedky umožňujú, a v rámci ich obmedzení, Komisia uhradí cestovné výdavky dvom členom delegácie, ktorí na tento účel predložia žiadosť.
      2.   Komisia je oprávnená nahradiť výdavky na ubytovanie a cestovné výdavky odborníkov pozvaných podľa článku 8 ods. 1.
      3.   Komisia dá výboru k dispozícii priestory a materiálne zdroje potrebné na jeho prácu.

         (1)  Ú. v. ES L 145, 31.5.2001, s. 43.


title: 2006/509/ES: Rozhodnutie Rady z  11. júla 2006 , ktorým sa vymenúva český náhradník Výboru regiónov

text:
               22.7.2006

               SK

               Úradný vestník Európskej únie

               L 200/5

      ROZHODNUTIE RADY

   z 11. júla 2006,
   ktorým sa vymenúva český náhradník Výboru regiónov
   (2006/509/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh českej vlády,
   keďže:

               (1)

               Rada 24. januára 2006 prijala rozhodnutie 2006/116/ES (1), ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010.

               (2)

               V dôsledku odstúpenia Ivana KOSATÍKA sa uvoľnilo jedno miesto náhradníka Výboru regiónov,

         ROZHODLA TAKTO:
   Článok 1
   Pavel HORÁK, prvý námestník hajtmana olomouckého kraja sa týmto vymenúva za náhradníka Výboru regiónov namiesto Ivana KOSATÍKA na zvyšný čas jeho funkčného obdobia, ktoré trvá do 25. januára 2010.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 11. júla 2006

            Za Radu

            predseda

         E. HEINÄLUOMA

      (1)  Ú. v. EÚ L 56, 25.2.2006, s. 75.


title: Rozhodnutie Rady 2005/821/SZBP z 21. novembra 2005, ktorým sa mení a dopĺňa rozhodnutie 2004/658/SZBP o finančných ustanoveniach vzťahujúcich sa na všeobecný rozpočet Európskej obrannej agentúry

text:
               24.11.2005

               SK

               Úradný vestník Európskej únie

               L 305/43

      ROZHODNUTIE RADY 2005/821/SZBP
   z 21. novembra 2005,
   ktorým sa mení a dopĺňa rozhodnutie 2004/658/SZBP o finančných ustanoveniach vzťahujúcich sa na všeobecný rozpočet Európskej obrannej agentúry
   RADA EURÓPSKEJ ÚNIE,
   so zreteľom na jednotnú akciu Rady 2004/551/SZBP z 12. júla 2004 o zriadení Európskej obrannej agentúry (1), a najmä na jej článok 18 ods. 1,
   keďže:

               (1)

               Rada 13. septembra 2004 prijala rozhodnutie 2004/658/SZBP (2), ktorým sa ustanovujú finančné ustanovenia vzťahujúce sa na všeobecný rozpočet Európskej obrannej agentúry.

               (2)

               Riadiaci výbor Európskej obrannej agentúry 23. mája 2005 odporučil Rade, aby predĺžila obdobie, počas ktorého má riadiaci výbor preskúmať a podľa potreby zmeniť a doplniť tieto finančné ustanovenia z jedného na dva roky.

               (3)

               Rozhodnutie 2004/658/ES by sa malo zodpovedajúcim spôsobom zmeniť a doplniť,

         ROZHODLA TAKTO:
   Článok 1
   V článku 1 rozhodnutia 2004/658/SZBP sa druhá veta nahrádza takto:
   „Riadiaci výbor preskúma alebo podľa potreby zmení a doplní finančné ustanovenia do 31. decembra 2006.“
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 21. novembra 2005

            Za Radu

            predseda

         J. STRAW

      (1)  Ú. v. EÚ L 245, 17.7.2004, s. 17.

      (2)  Ú. v. EÚ L 300, 25.9.2004, s. 52.


title: 2009/711/ES: Rozhodnutie Rady zo  14. septembra 2009 , ktorým sa vymenúva jeden člen Výboru regiónov za Holandsko

text:
               19.9.2009

               SK

               Úradný vestník Európskej únie

               L 247/12

      ROZHODNUTIE RADY

   zo 14. septembra 2009,
   ktorým sa vymenúva jeden člen Výboru regiónov za Holandsko
   (2009/711/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 263,
   so zreteľom na návrh vlády Holandska,
   keďže:

               (1)

               Dňa 24. januára 2006 Rada prijala rozhodnutie 2006/116/ES, ktorým sa vymenúvajú členovia a náhradníci Výboru regiónov na obdobie od 26. januára 2006 do 25. januára 2010 (1).

               (2)

               V dôsledku odstúpenia pani Johanny MAIJ-WEGGENOVEJ sa uvoľnilo jedno miesto člena Výboru regiónov,

         ROZHODLA TAKTO:
   Článok 1
   Za členku Výboru regiónov sa na zvyšný čas funkčného obdobia, ktoré trvá do 25. januára 2010, vymenúva:
   pani Karla M. H. PEIJS, Commissaris van de Koningin van de provincie Zeeland (komisárka kráľovnej v provincii Zeeland).
   Článok 2
   Toto rozhodnutie nadobúda účinnosť dňom jeho prijatia.

      V Bruseli 14. septembra 2009

            Za Radu

            predsedníčka

         C. MALMSTRÖM

      (1)  Ú. v. EÚ L 56, 25.2.2006, s. 75.


title: Rozhodnutie Rady z 22. septembra 2003 týkajúce sa uzavretia dohody, ktorou sa obnovuje Dohoda o spolupráci v oblasti vedy a techniky medzi Európskym spoločenstvom a Ukrajinou

text:
Dôležité právne oznámenie

|

32003D0737

Úradný vestník L 267 , 17/10/2003 S. 0024 - 0024

		Rozhodnutie Radyz 22. septembra 2003týkajúce sa uzavretia dohody, ktorou sa obnovuje Dohoda o spolupráci v oblasti vedy a techniky medzi Európskym spoločenstvom a Ukrajinou(2003/737/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, a najmä na druhý pododsek článku 170 v súvislosti s prvou vetou prvého pododseku článku 300 ods. 2 a na prvý pododsek článku 300 ods. 3,so zreteľom na návrh Komisie,so zreteľom na stanovisko Európskeho parlamentu [1],keďže:(1) 4. júla 2002 bola v Kodani podpísaná Dohoda o spolupráci v oblasti vedy a techniky medzi Európskym spoločenstvom a Ukrajinou.(2) Článok 12 písm. b) dohody stanovuje, že sa pre počiatočné obdobie má uzavrieť dohoda až do 31. decembra 2002 a že má byť obnoviteľná spoločnou dohodou medzi zmluvnými stranami na dodatočné obdobie piatich rokov.(3) Listom z 15. októbra 2002 požaduje Ministerstvo zahraničných vecí Ukrajiny obnovenie uvedenej dohody na obdobie ďalších piatich rokov. Zmluvné strany dohody uvažujú, že okamžité obnovenie tejto dohody je v spoločnom záujme.(4) Obsah obnovenej dohody je identický s obsahom dohody, ktorej platnosť v súčasnosti končí.(5) Dohoda, ktorou sa obnovuje dohoda o spolupráci v oblasti vedy a techniky medzi Európskym spoločenstvom a Ukrajinou, by sa mala v mene spoločenstva schváliť,ROZHODLA TAKTO:Článok 1Dohoda, ktorou sa obnovuje Dohoda o spolupráci v oblasti vedy a techniky medzi Európskym spoločenstvom a Ukrajinou na dodatočné obdobie piatich rokov sa týmto v mene spoločenstva schvaľuje.Text dohody je pripojený k tomuto rozhodnutiu.Článok 2Prezident Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo.V Bruseli 22. septembra 2003Za RadupredsedaF. Frattini[1] Stanovisko Európskeho parlamentu z 1. júla 2003 (zatiaľ neuverejnené v úradnom vestníku).--------------------------------------------------


title: Rozhodnutie Komisie zo 17. marca 1999 podľa ustanovení nariadenia Rady (ES) č. 3286/94 o brazílskom neautomatickom dovoznom licenčnom systéme a jeho fungovaní (oznámené pod číslom dokumentu C(1999) 607)

text:
Dôležité právne oznámenie

|

31999D0234

Úradný vestník L 086 , 30/03/1999 S. 0022 - 0025

		Rozhodnutie Komisiezo 17. marca 1999podľa ustanovení nariadenia Rady (ES) č. 3286/94 o brazílskom neautomatickom dovoznom licenčnom systéme a jeho fungovaní(oznámené pod číslom dokumentu C(1999) 607)(1999/234/ES)KOMISIA EURÓPSKYCH SPOLOČENSTIEVso zreteľom na Zmluvu o založení Európskeho spoločenstva,so zreteľom na nariadenie Rady (ES) č. 3286/94 z 22. decembra 1994, ktoré ustanovuje postupy v oblasti spoločnej obchodnej politiky s cieľom zabezpečiť výkon práv spoločenstva podľa medzinárodných obchodných pravidiel, predovšetkým tých, ktoré sú zavedené pod záštitou Svetovej obchodnej organizácie (WTO) [1], v znení nariadenia (ES) č. 356/95 [2], a najmä na jeho články 13 a14,po dohode s Poradným výborom,keďže:A. POSTUP(1) Komisia dostala 12. januára 1998 sťažnosť podľa článku 4 nariadenia Rady (ES) č. 3286/94 (ďalej len "nariadenie"). Sťažnosť podala Febeltex (Fédération belge du textile – Belgická textilná federácia).(2) Sťažovateľ tvrdil, že brazílske neautomatické udeľovanie povolení na vývoz a predovšetkým jeho uplatňovanie prostredníctvom ukladania povinných platobných podmienok a povinných minimálnych cien nie sú v súlade s niektorými ustanoveniami Dohody o založení Svetovej obchodnej organizácie (ďalej nazývanej len "Dohoda o WTO") a jej príloh. Na tomto základe sťažovateľ Komisiu požiadal, aby prijala potrebné kroky a presvedčila Brazíliu zrušiť tieto opatrenia.(3) Sťažnosť obsahovala dostatočný dôkaz prima facie na opodstatnenie prešetrovania Spoločenstva podľa článku 8 nariadenia. Následne toto konanie sa začalo 27. februára 1998 [3].(4) Po začatí prešetrovania Komisia preskúmala brazílsky systém udeľovania povolení na dovoz používaného pri textilných výrobkoch z právneho i vecného hľadiska. Na základe zistení tohto prešetrovania dospela k ďalej uvedeným záverom.B. ZISTENIA TÝKAJÚCE SA EXISTENCIE PREKÁŽKY OBCHODU(5) Prešetrovaním sa zistilo, že brazílsky systém je systém udeľovania povolení v zmysle článku 3 (1) Dohody o WTO o postupoch na udeľovanie povolení na vývoz (PUPV), a preto by mal zodpovedať pravidlám ustanoveným v tejto dohode, ako aj v GATT z roku 1994.(6) Príslušná brazílska legislatíva o neautomatickom udeľovaní povolení na dovoz sa skladá z týchto dokumentov:- Decreto 660 z 25. septembra 1992 (ktorý zaviedol Sistema Integrado de Comércio Exterior, Siscomex),- Portaria Interministerial 291 (ministerstvo financií/ministerstvo priemyslu a obchodu) z 12. decembra 1996 (o vybavovaní dovozných operácií prostredníctvom Siscomex),- Portaria Secex z 12. decembra 1996 (o realizácii dovozných operácií prostredníctvom Siscomexu vrátane cenovej kontroly) a- Comunicados Decex uvádzajúce tovar podliehajúci prideľovaniu povolení na dovoz, ktorý bol posilnení Comunicado Decex 37 zo 17. decembra 1997.Brazílsky systém je veľmi flexibilný: na zoznam výrobkov, pri ktorých sa vyžaduje neautomatické povolenie na dovoz, možno pridať nové výrobky na základe jednoduchého rozhodnutia ministerstva priemyslu, obchodu a cestovného ruchu.(7) Brazílsky systém udeľovania povolení na dovoz je riadený prostredníctvom počítačového nástroja nazývaného Siscomex. Udeľovanie povolení na dovoz textilných výrobkov pochádzajúcich zo spoločenstva je priamo prepojené so súborom povinných minimálnych cien a povinnými platobnými podmienkami. Ak by tieto údaje dovozného vyhlásenia neboli v súlade s údajmi, o ktorých rozhodli a ktoré uviedli brazílske orgány v Siscomexe, žiadosti o povolenie na dovoz by neboli vybavené a dovozca by sa musel skontaktovať s miestnou agentúrou odboru pre zahraničný obchod Ministerstva priemyslu, obchodu a cestovného ruchu (Decex).(8) Brazílska legislatíva zavádzajúca tento systém neobsahuje nijaký náznak opatrenia realizovaného prostredníctvom postupu na udeľovanie povolení. Úrady Komisie zistili existenciu interných administratívnych pravidiel alebo smerníc týkajúcich sa povinných platobných podmienok a minimálnych dovozných cien, ktoré sa používajú v správe systému Brazílie na udeľovanie povolení na dovoz. V dôsledku toho sa s nimi vlády a obchodníci nemôžu oboznámiť. Ďalej, nie je nijaká možnosť odvolať sa proti týmto neoficiálnym nariadeniam.(9) Keď Siscomex nevybaví žiadosti o povolenie na dovoz, ktoré nespĺňajú požiadavky ohľadne platobných podmienok a minimálnych cien, neprijme sa nijaké formálne rozhodnutie v súvislosti so žiadosťou dovozcu. Ostane na neurčito otvorené.(10) Nezdá sa, že by brazílsky systém slúžil na realizáciu nejakého kompatibilného opatrenia GATT, pričom jeho jedinou funkciou je aplikácia a správa dovozných procedúr ako nástroja obchodnej politiky s cieľom obmedziť toky dovozu textilných výrobkov do Brazílie. Prešetrovanie tiež ukázalo, že tento systém umožňuje brazílskym orgánom rozhodovať diskrečným a svojvoľným spôsobom na základe neoficiálnych a nezverejnených dôvodov o neudelení povolení na dovoz. Uložením povinných platobných podmienok a minimálnych cien ako podmienok na vydanie povolenia Brazília podstatne obmedzila dovozy niektorých textilných výrobkov pochádzajúcich zo spoločenstva a odradila veľký počet možných klientov výrobcov spoločenstva.(11) Brazília ešte neoznámila časť príslušnej legislatívy (Comunicado Decex 37 zo 17. decembra 1997); ostávajúca časť bola nahlásená s oneskorením viac ako jeden rok, až po začatí tohto prešetrovania Komisiou podľa nariadenia a v tomto oznámení boli vynechané niektoré základné informácie (napríklad: zoznam výrobkov podliehajúcich postupom na udeľovanie povolení).(12) Za týchto okolností sa Komisia domnieva, že tvrdenia sťažovateľa sú odôvodnené a že brazílska prax tvorí prekážku obchodu v zmysle článku 2 ods. 1 nariadenia, pretože je v rozpore s týmito ustanoveniami:- články X.1 a XI.1 GATT,- články 1 ods. 3, 3 ods. 2, 3 ods. 5 písm. f a 5 Dohody o WTO o postupoch na udeľovanie povolení na dovoz.(13) Komisia sa však predsa domnieva, že odkaz na uvedené právne základy nevylučuje použitie nejakého iného relevantného ustanovenia Dohody o WTO a dohôd, ktoré sú k nej pripojené, ktoré by sa mohlo použiť v konaniach pred WTO.C. ZISTENIA V SÚVISLOSTI S NEŽIADUCIMI VPLYVMI NA OBCHOD(14) Prešetrovanie uskutočnené Komisiou upozornilo na enormný potenciál brazílskeho trhu pre vysokokonkurenčné výrobky vyvážané výrobcami spoločenstva. Z tohto hľadiska hlavné zistenia v súvislosti s nežiaducimi vplyvmi na obchod spôsobenými napadnutou praxou naznačujú, že brazílsky systém na udeľovanie povolení na dovoz tvorí významné obmedzenie pre vstup textilných výrobkov spoločenstva na brazílsky trh.(15) Prešetrovanie sa týkalo výrobkov uvedených v kapitolách 50 až 63 Kombinovanej nomenklatúry a odhalilo, že vplyvy brazílskeho systému sa odlišujú v závislosti od jednotlivých druhov výrobkov. Všeobecne povedané, napriek veľkému potenciálu brazílskeho trhu vývozy textilu spoločenstva do Brazílie nezaznamenali v rokoch 1996 až 1997 nijaký významný nárast, najmä pri porovnaní s vývozmi udávanými na iných podobných trhoch južnej Ameriky.(16) Predovšetkým zavedenie systému neautomatického udeľovania povolení na dovoz a spôsob, akým sa realizuje prostredníctvom povinných platobných podmienok a uloženej minimálnej ceny spôsobil už v roku 1997 (a v niektorých prípadoch v roku 1996) pokles vývozov niektorých textilných výrobkov Európskej únie, ako sú napr. matracové poťahy (kódy KN: 55162310; 52104900), popruhové tkaniny (kód KN: 58063210), pokrývky na posteľ (a súvisiace výrobky) (kód KN: 63023290) pletené syntetické vlákna na záclony (kód KN: 60024311), technické tkaniny na bežné nosenie (napr. lyocel, elastan) (kód KN: 55161300) do Brazílie.(17) Napadnutá brazílska prax zapríčinila významnú stratu konkurencieschopnosti vývozcov niektorých textilných výrobkov zo spoločenstva na brazílskom trhu. Táto strata konkurencieschopnosti bola osobitne drastická v takých odvetviach, ako sú napr. matracové poťahy, záclonoviny alebo popruhové tkaniny, ktoré podliehajú minimálnym dovozným cenám.(18) Zavedenie spochybnených opatrení viedlo v mnohých prípadoch k značnej strate v počte a význame brazílskych klientov, ako aj v počte a význame prijatých alebo potvrdených objednávok.(19) Aj požiadavka minimálnych cien viedla k podstatnému zníženiu sortimentu výrobkov, ktoré možno vyvážať do Brazílie. Inými slovami, výrobky, ktorých vývozná cena je príliš nízka v porovnaní s požadovanou povinnou minimálnou cenou, už nebolo možné vyvážať, pretože za vyššiu cenu by už neboli konkurencieschopné. Je príznačné, že tento dôsledok sa často vyskytuje v súvislosti s výrobkami s nízkymi cenami, pri ktorých je vyššia miestna konkurencieschopnosť. Brazílsky dovozca preto radšej nakúpi brazílsky výrobok, ktorý, ak by neboli uložené povinné minimálne ceny, by bol drahší ako rovnaký textilný výrobok spoločenstva.(20) Ďalším nepriaznivým vplyvom na obchod spôsobeným výrobcom/vývozcom textilných výrobkov zo spoločenstva je potreba zmeniť technickú údaje alebo zloženie výrobku. Zmena technických údajov výrobku bude v niektorých prípadoch jediným spôsobom, ako získať výrobok, ktorého cena spĺňa požadovanú minimálnu cenu a ktorý je ešte stále ekonomicky rentabilný. Z tohto hľadiska úrady Komisie uviedli príklady, kde, v prípade matracových poťahov, percento bavlny, viskózového hodvábu, polyesteru ap. vo výrobku bolo zmenené, napr. použitím novej suroviny (ako napr. viskózový hodváb) alebo použitím novej suroviny, čoho dôsledkom bola odlišná hmotnosť na meter štvorcový (ako napr. polypropylén).(21) Používanie brazílskeho systému na neautomatické udeľovanie povolení na dovoz ako nástroja obchodnej politiky na kontrolovanie obchodných tokov vyústilo v určitých textilných odvetviach do úplnej zmeny podmienok na trhu, čo v niektorých prípadoch viedlo takmer k uzavretiu brazílskeho trhu pre textilných vývozcov spoločenstva. Napríklad minimálna dovozná cena 20 USD/kg uložená brazílskymi orgánmi na dovozy žakárových matracových poťahov s kódom KN 55162310 je viac ako dvojnásobok bežnej predajnej ceny tohto výrobku (t. j. 8 až 11 USD/kg). Tento nárast ceny spôsobil významnú stratu konkurencieschopnosti vývozcov spoločenstva uvedeného domáceho textilného výrobku na brazílskom trhu.(22) Komisia preto dospela k záveru, že uvedené vplyvy predsa len tvoria nežiadúce vplyvy na obchod v zmysle článku 2 ods. 4 nariadenia.D. ZÁUJEM SPOLOČENSTVA(23) V posledných pár rokoch rokov európski vývozcovia a výrobcovia podali sťažnosť na tri prípady brazílskej praxe, ktorá má obmedzujúci vplyv na vývozy jednotlivých výrobkov zo spoločenstva (oceľové plechy, textílie a sorbit). Zdá sa, že tieto opatrenia sa netransparentným spôsobom a prostredníctvom veľmi flexibilného rozhodovacieho procesu zameriavajú na osobitne citlivé sektory. Z tohto dôvodu je pre spoločenstvo veľmi dôležité, aby komplexne riešilo tento brazílsky systém.(24) Navyše, zabezpečenie toho, aby partneri WTO plne dodržiavali svoje záväzky, má nesmierny význam pre spoločenstvo, ktoré samotné sa zaviazalo tými istými povinnosťami. Na dobré fungovanie multilaterálneho obchodného systému je základnou podmienkou to, aby sa dôsledne riešili všetky praktiky údajne nezlučiteľné so WTO.(25) Pokiaľ ide o prípad Febeltex, vzhľadom na význam textilného odvetvia pre spoločenstvo ako celok a potrebu zabezpečiť spravodlivý prístup textilných výrobkov spoločenstva na trhy tretích krajín, spoločenstvo by malo okamžite právne napadnúť brazílsky systém neautomatického udeľovania povolení na dovoz podľa príslušných ustanovené Dohody o postupoch na udeľovanie povolení na dovoz, GATT 1994, a Dohody o WTO o riešení sporov.E. ZÁVERY A OPATRENIA(26) Na prediskutovanie tejto veci ďalej zamerané na nájdenie priateľského riešenia sa konali stretnutia a vymieňali sa listy s príslušnými brazílskymi orgánmi, ale brazílske orgány ohľadne tohto riešenia nepredložili nijaký návrh.(27) Za týchto okolností sa zdá, že záujmy spoločenstva si vyžadujú konanie na riešenie sporu pred WTO.ROZHODLA TAKTO:Článok 11. Zdá sa, že brazílsky systém udeľovania povolení na dovoz, povinné minimálne ceny a povinné platobné podmienky sú v rozpore so záväzkami tejto krajiny v makaréšskej dohode zakladajúcej Svetovú obchodnú organizáciu a tvoria "prekážku obchodu" v zmysle článku 2 ods. 1 nariadenia (ES) č. 3286/94.2. Spoločenstvo začne súdne konanie proti Brazílii na základe dohody o pravidlách a postupoch na urovnanie sporov a iných relevantných ustanovení WTO s cieľom zabezpečiť odstránenie prekážky obchodu.Článok 2Toto rozhodnutie nadobúda účinnosť dňom jeho uverejnenia v Úradnom vestníku Európskych spoločenstiev.V Bruseli 17. marca 1999Za KomisiuLeon Brittanpodpredseda[1] Ú. v. ES L 349, 31.12.1994, s. 71[2] Ú. v. ES L 41, 23.2.1995, s. 3[3] Oznámenie o začatí vyšetrovania v súvislosti s prekážkou obchodu v zmysle nariadenia Rady (ES) č. 3286/94 o obchodnej praxi, ktorú presadzuje Brazília pri obchode s textilnými výrobkami (Ú. v. ES C 63, 27.2.98, s. 2).--------------------------------------------------


title: 2013/696/SZBP: Rozhodnutie Politického a bezpečnostného výboru EUTM Mali/2/2013 z  12. novembra 2013 o zriadení Výboru prispievateľov na vojenskú misiu Európskej únie na podporu výcviku ozbrojených síl Mali (EUTM Mali)

text:
               30.11.2013

               SK

               Úradný vestník Európskej únie

               L 320/31

         ROZHODNUTIE POLITICKÉHO A BEZPEČNOSTNÉHO VÝBORU EUTM MALI/2/2013
   z 12. novembra 2013
   o zriadení Výboru prispievateľov na vojenskú misiu Európskej únie na podporu výcviku ozbrojených síl Mali (EUTM Mali)
   (2013/696/SZBP)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na rozhodnutie Rady 2013/34/SZBP zo 17. januára 2013 o vojenskej misii Európskej únie na podporu výcviku ozbrojených síl Mali (EUTM Mali) (1), a najmä na jeho článok 8 ods. 5,
   keďže:

               (1)

               Rada podľa článku 8 ods. 5 rozhodnutia 2013/34/SZBP poverila Politický a bezpečnostný výbor (PBV), aby prijal príslušné rozhodnutia o zriadení Výboru prispievateľov pre vojenskú misiu Európskej únie na podporu výcviku ozbrojených síl Mali (EUTM Mali).

               (2)

               V záveroch zo zasadnutí Európskej rady, ktoré sa konali 7., 8. a 9. decembra 2000 v Nice a 24. a 25. októbra 2002 v Bruseli, sa ustanovujú dojednania o účasti tretích štátov na operáciách krízového riadenia a o zriadení Výboru prispievateľov.

               (3)

               Výbor prispievateľov by mal byť fórom na rozhovory s prispievajúcimi tretími štátmi o všetkých problémoch, ktoré sa týkajú riadenia misie EUTM Mali. PBV, ktorý vykonáva politickú kontrolu a strategické riadenie EUTM Mali, by mal zohľadňovať názory Výboru prispievateľov.

               (4)

               V súlade s článkom 5 Protokolu č. 22 o postavení Dánska, ktorý je pripojený k Zmluve o Európskej únii a Zmluve o fungovaní Európskej únie, sa Dánsko nezúčastňuje na vypracovaní a vykonávaní rozhodnutí a opatrení Únie s obrannými dôsledkami. Dánsko sa preto nezúčastňuje na prijatí tohto rozhodnutia a nie je ním viazané ani nepodlieha jeho uplatňovaniu,

         PRIJALA TOTO ROZHODNUTIE:
   Článok 1
   Zriadenie a mandát
   Týmto sa zriaďuje Výbor prispievateľov pre vojenskú misiu Európskej únie na podporu výcviku ozbrojených síl Mali (EUTM Mali). Jeho mandát sa stanovuje v záveroch zo zasadnutia Európskej rady 7., 8. a 9. decembra 2000 v Nice a 24. a 25. októbra 2002 v Bruseli.
   Článok 2
   Zloženie
   1.   Členmi Výboru prispievateľov sú

               —

               zástupcovia všetkých členských štátov,

               —

               zástupcovia tretích štátov, ktoré sa zúčastňujú na misii EUTM Mali a poskytujú značné príspevky.

         2.   Na zasadnutiach Výboru prispievateľov sa môže zúčastňovať aj zástupca Komisie.
   Článok 3
   Informácie veliteľa misie EÚ
   Výbor prispievateľov dostáva informácie od veliteľa misie EÚ.
   Článok 4
   Predseda
   Výboru prispievateľov predsedá vysoký predstaviteľ Únie pre zahraničné veci a bezpečnostnú politiku alebo jeho zástupca v úzkej spolupráci s predsedom Vojenského výboru Európskej únie alebo jeho zástupcom.
   Článok 5
   Zasadnutia
   1.   Zasadnutia Výboru prispievateľov zvoláva pravidelne predseda. Ak si to vyžadujú okolnosti, môžu sa zvolať mimoriadne zasadnutia, a to na podnet predsedu alebo na žiadosť člena.
   2.   Predseda vopred rozošle predbežný program a dokumenty, ktoré sa týkajú zasadnutia. Predseda zodpovedá za to, že sa výsledky rokovaní Výboru prispievateľov doručia PBV.
   Článok 6
   Dôvernosť
   1.   V súlade s rozhodnutím Rady 2013/488/EÚ z 23. septembra 2013 (2) sa na zasadnutia a konanie Výboru prispievateľov uplatňujú bezpečnostné predpisy Rady. Zástupcovia vo Výbore prispievateľov majú predovšetkým primeranú bezpečnostnú previerku.
   2.   Na rokovania Výboru prispievateľov sa vzťahuje služobné tajomstvo, ak Výbor prispievateľov jednomyseľne nerozhodne inak.
   Článok 7
   Nadobudnutie účinnosti
   Toto rozhodnutie nadobúda účinnosť dňom jeho prijatia.

      V Bruseli 12. novembra 2013

            Za Politický a bezpečnostný výbor

            predseda

         W. STEVENS

      (1)  Ú. v. EÚ L 14, 18.1.2013, s. 19

      (2)  Rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (Ú. v. EÚ L 274, 15.10.2013, s. 1).


title: 2005/204/ES: Rozhodnutie č. 199 z 13. októbra 2004 o vzorových tlačivách potrebných na uplatňovanie nariadení Rady (EHS) č. 1408/71 a (EHS) č. 574/72 (séria E 300) (Text s významom pre EHP a pre dohodu EÚ/Švajčiarsko)

text:
               18.3.2005

               SK

               Úradný vestník Európskej únie

               L 73/1

      ROZHODNUTIE č. 199
   z 13. októbra 2004
   o vzorových tlačivách potrebných na uplatňovanie nariadení Rady (EHS) č. 1408/71 a (EHS) č. 574/72 (séria E 300)
   (Text s platnosťou pre EHP a pre dohodu EÚ/Švajčiarsko)
   (2005/204/ES)
   SPRÁVNA KOMISIA PRE SOCIÁLNE ZABEZPEČENIE MIGRUJÚCICH PRACOVNÍKOV,
   so zreteľom na článok 81 písm. a) nariadenia Rady (EHS) č. 1408/71 zo 14. júna 1971 o uplatňovaní systémov sociálneho zabezpečenia na zamestnancov, samostatne zárobkovo činné osoby a ich rodinných príslušníkov pohybujúcich sa v rámci Spoločenstva (1), podľa ktorého je povinnosťou správnej komisie riešiť všetky administratívne záležitosti vyplývajúce z nariadenia (EHS) č. 1408/71 a ďalších nariadení,
   so zreteľom na článok 2 ods. 1 nariadenia Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia (EHS) č. 1408/71 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú rámci Spoločenstva (2), podľa ktorého je povinnosťou správnej komisie vypracovať vzory potvrdení, osvedčení, vyhlásení, žiadostí a iných dokumentov potrebných na uplatňovanie nariadení (EHS) č. 1408/71 a (EHS) č. 574/72,
   so zreteľom na rozhodnutie č. 154 z 8. februára 1994 o vzorových tlačivách potrebných na uplatňovanie nariadení Rady (EHS) č. 1408/71 a (EHS) č. 574/72 (E 301, E 302, E 303) (3),
   keďže:

               (1)

               Rozšírenie Európskej únie 1. mája 2004 vyžaduje zmenu a doplnenie tlačív E 301, E 302 a E 303.

               (2)

               Dohodou o Európskom hospodárskom priestore (Dohoda o EHP) z 2. mája 1992, ktorú dopĺňa protokol zo 17. marca 1993, príloha VI, sa v rámci Európskeho hospodárskeho priestoru vykonávajú nariadenia (EHS) č. 1408/71 a (EHS) č. 574/72.

               (3)

               Európske spoločenstvo a jeho členské štáty a Švajčiarska konfederácia uzavreli Dohodu o voľnom pohybe osôb (Švajčiarska dohoda), ktorá vstúpila do platnosti 1. júna 2002. Príloha II k dohode sa vzťahuje na nariadenia (EHS) č. 1408/71 a (EHS) č. 574/72.

               (4)

               Z praktických dôvodov by sa v rámci Európskej únie a podľa Dohody o EHP a Švajčiarskej dohody mali používať rovnaké tlačivá,

         ROZHODLA TAKTO:

               1.

               Vzorové tlačivá E 301, E 302 a E 303, priložené k rozhodnutiu č. 154, sa nahradia tu priloženými vzormi.

               2.

               Príslušné úrady členských štátov sprístupnia príslušným stranám (oprávneným žiadateľom, inštitúciám, zamestnávateľom atď.) tlačivá podľa tu priložených vzorov.

               3.

               Tieto tlačivá sa sprístupnia v úradných jazykoch Spoločenstva a usporiadajú takým spôsobom, aby sa odlišné verzie dokonale prekrývali a aby tak umožňovali všetkým adresátom (oprávneným žiadateľom, inštitúciám, zamestnávateľom atď.) získať tlačivo v ich vlastnom jazyku.

               4.

               Toto rozhodnutie, ktoré nahrádza rozhodnutie č. 154, sa uverejní v Úradnom vestníku Európskej únie. Je uplatniteľné od prvého dňa mesiaca nasledujúceho po jeho uverejnení.

            Predseda

            správnej komisie

         C. J. VAN DEN BERG

      (1)  Ú. v. ES L 149, 5.7.1971, s. 2. Nariadenie naposledy zmenené a doplnené nariadením Európskeho parlamentu a Rady (ES) č. 631/2004 (Ú. v. EÚ L 100, 6.4.2004, s. 1).

      (2)  Ú. v. ES L 74, 27.3.1972, s. 1. Nariadenie naposledy zmenené a doplnené nariadením Európskeho parlamentu a Rady (ES) č. 631/2004.

      (3)  Ú. v. ES L 244, 19.9.1994, s. 123.


title: 2013/592/EÚ: Rozhodnutie Európskeho parlamentu zo 17. apríla 2013 o absolutóriu za plnenie rozpočtu Európskej železničnej agentúry za rozpočtový rok 2011

text:
               16.11.2013

               SK

               Úradný vestník Európskej únie

               L 308/277

      ROZHODNUTIE EURÓPSKEHO PARLAMENTU

   zo 17. apríla 2013
   o absolutóriu za plnenie rozpočtu Európskej železničnej agentúry za rozpočtový rok 2011
   (2013/592/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskej železničnej agentúry za rozpočtový rok 2011,

               —

               so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2011 spolu s odpoveďami agentúry (1),

               —

               so zreteľom na odporúčanie Rady z 12. februára 2013 (05753/2013 – C7-0041/2013),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa zriaďuje Európska železničná agentúra (nariadenie o agentúre) (4), a najmä na jeho článok 39,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0103/2013),

               1.

               udeľuje výkonnému riaditeľovi Európskej železničnej agentúry absolutórium za plnenie rozpočtu agentúry za rozpočtový rok 2011;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskej železničnej agentúry, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 388, 15.12.2012, s. 145.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 164, 30.4.2004, s. 1.

      (5)  Ú. v. ES L 357, 31.12.2002, s. 72.

         UZNESENIE EURÓPSKEHO PARLAMENTU

      zo 17. apríla 2013
      s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej železničnej agentúry za rozpočtový rok 2011
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskej železničnej agentúry za rozpočtový rok 2011,

                  —

                  so zreteľom na správu Dvora audítorov o overení ročnej účtovnej závierky Európskej železničnej agentúry za rozpočtový rok 2011 spolu s odpoveďami agentúry (1),

                  —

                  so zreteľom na odporúčanie Rady z 12. februára 2013 (05753/2013 – C7-0041/2013),

                  —

                  so zreteľom na článok 319 Zmluvy o fungovaní Európskej únie,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

                  —

                  so zreteľom na nariadenie Európskeho parlamentu a Rady (ES) č. 881/2004 z 29. apríla 2004, ktorým sa zriaďuje Európska železničná agentúra (nariadenie o agentúre) (4), a najmä na jeho článok 39,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5), a najmä na jeho článok 94,

                  —

                  so zreteľom na článok 77 rokovacieho poriadku a prílohu VI k nemu,

                  —

                  so zreteľom na správu Výboru pre kontrolu rozpočtu a stanovisko Výboru pre dopravu a cestovný ruch (A7-0103/2013),

                  A.

                  keďže Dvor audítorov vyhlásil, že získal primeranú istotu o tom, že účtovná závierka Európskej železničnej agentúry (ďalej len „agentúra“) za rozpočtový rok 2011 je spoľahlivá a že príslušné operácie sú zákonné a správne;

                  B.

                  keďže 10. mája 2012 Európsky parlament udelil výkonnému riaditeľovi agentúry absolutórium za plnenie rozpočtu agentúry za rozpočtový rok 2010 (6) a v uznesení, ktoré je súčasťou rozhodnutia o absolutóriu, Európsky parlament okrem iného:

                              —

                              vyjadril poľutovanie nad skutočnosťou, že chyby v rozpočtových prognózach viedli k zrušeniu alebo oneskoreniu niektorých investícií; naliehavo vyzval agentúru, aby bezodkladne informovala orgán udeľujúci absolutórium o opatreniach prijatých na zabezpečenie lepších prognóz výdavkov,

                              —

                              pripomenul, že agentúra už v rozpočtových rokoch 2008 a 2009 preniesla významnú sumu rozpočtových prostriedkov do rozpočtového roku 2010; vyjadril názor, že tieto vážne porušenia zásady ročnej platnosti rozpočtu už v budúcnosti nemožno akceptovať a že udelenie absolutória bude pri najbližšej príležitosti zamietnuté v prípade, že dôjde k ďalšiemu porušeniu tejto rozpočtovej zásady; vyzval agentúru, aby bezodkladne prijala opatrenia na nápravu tejto situácie,

                              —

                              vyjadril názor, že agentúra sa dostatočne nezaoberala problémom prenosu rozpočtových prostriedkov z jedného roku do druhého; pripomenul význam zásady ročnej platnosti rozpočtu; vyzval agentúru, aby informovala orgán udeľujúci absolutórium o opatreniach prijatých na zlepšenie plnenia ročného rozpočtu a zníženie objemu prenesených rozpočtových prostriedkov,

                              —

                              naliehavo vyzval agentúru, aby vytvorila viacročný plán, ktorý premení dlhodobé ciele na viacročné úlohy a s tým súvisiace kľúčové ukazovatele výkonnosti; zdôraznil, že takto by zainteresované strany získali lepšie informácie o cieľoch/činnostiach, strategických prioritách agentúry a o prideľovaní zdrojov,

                              —

                              vyzval agentúru, aby uplatnila odporúčania Útvaru pre vnútorný audit (IAS) vyplývajúce z auditu riadenia ľudských zdrojov, ktorý IAS vykonal v roku 2009;

                  C.

                  keďže podľa správy o ročnej účtovnej závierke agentúry za rok 2011 (7) bol rozpočet agentúry na rok 2011 na úrovni 25 988 665 EUR, čo je v porovnaní so sumou 24 147 240 EUR v roku 2010 zvýšenie o 7,62 %,

         Rozpočtové a finančné hospodárenie

                  1.

                  na základe výročnej správy o činnosti agentúry konštatuje, že 95 % rozpočtových prostriedkov bolo zaviazaných a 81 % bolo použitých na platby; konštatuje najmä, že:

                              —

                              v hlave I (výdavky na zamestnancov) boli celkové viazané rozpočtové prostriedky vo výške 15 930 664 EUR (100 %), z čoho 99 % sa použilo na plnenie platieb (15 710 948 EUR), pričom 1 % prostriedkov sa prenieslo do roku 2012 (219 716 EUR),

                              —

                              v hlave II (administratívne výdavky) boli celkové viazané rozpočtové prostriedky vo výške 2 212 548 EUR (takmer 100 %), z čoho 75 % sa použilo na plnenie platieb (1 649 635 EUR), pričom 25 % prostriedkov sa prenieslo do roku 2012 (562 913 EUR),

                              —

                              v hlave III (operačné výdavky) boli celkové viazané rozpočtové prostriedky vo výške 6 495 020 EUR (83 %), z čoho 47 % sa použilo na plnenie platieb (3 659 761 EUR), pričom 36 % prostriedkov sa prenieslo do roku 2012 (2 835 259 EUR);

                  2.

                  uznáva, že úroveň platieb z rozpočtových prostriedkov sa vo všetkých hlavách zlepšila, ale v hlave III zostala na nízkej úrovni, t. j. 47 % (39 % v roku 2010); požaduje, aby agentúra prijala ďalšie opatrenia na riešenie tohto nedostatku, keďže situácia je v rozpore s rozpočtovou zásadou ročnej platnosti, a aby bezodkladne podala rozpočtovému orgánu správu;

         Zamestnanci

                  3.

                  berie na vedomie, na základe správy Dvora audítorov, že agentúra bude musieť v období rokov 2013 – 2015 nahradiť polovicu svojich operačných zamestnancov; vyzýva agentúru, aby orgán udeľujúci absolutórium informovala o opatreniach prijatých s cieľom zvládnuť túto ťažkú situáciu, ktorá môže spôsobiť vážne narušenie operačnej činnosti agentúry;

         Dve pracovné miesta

                  4.

                  berie na vedomie, že agentúra uznáva, že využívanie dvoch miest vedie k neefektívnosti a k vyšším nákladom; okrem toho poznamenáva, že agentúra vynakladá všetko úsilie na minimalizáciu negatívneho vplyvu rozhodnutia o sídle agentúry;

                  5.

                  berie na vedomie informáciu z výročnej správy o činnosti agentúry, že prípravná fáza projektu na zvýšenie kapacity ústredia vo Valenciennes bola dokončená; okrem toho poznamenáva, že zlepšenie priestorov v Lille bolo odložené z dôvodu nedostatku zdrojov;

         Účtovný systém

                  6.

                  na základe výročnej správy o činnosti agentúry konštatuje, že agentúra aktualizovala svoju príručku pre finančné postupy v súlade s používaním modulov pracovného toku účtovania na základe časového rozlíšenia (ABAC) a správy aktív v rámci tohto systému; okrem toho konštatuje, že modul aktíva v rámci systému ABAC bol zavedený v roku 2011;

                  7.

                  víta skutočnosť, že agentúra od 1. septembra 2010 využíva centralizovaný systém registrácie prichádzajúcich faktúr; zdôrazňuje, že toto opatrenie je potrebné na zabezpečenie včasného zaznamenávania všetkých faktúr a pomáha predchádzať oneskoreniam pri spracúvaní platieb;

         Prenosy rozpočtových prostriedkov

                  8.

                  na základe správy Dvora audítorov konštatuje, že do roku 2012 boli prenesené rozpočtové prostriedky vo výške 3 617 887 EUR; vyzýva agentúru, aby prijala ďalšie opatrenia na riešenie tohto nedostatku, keďže situácia je v rozpore s rozpočtovou zásadou ročnej platnosti rozpočtu;

         Postupy prijímania zamestnancov

                  9.

                  na základe správy Dvora audítorov konštatuje, že agentúra by mohla zlepšiť svoje postupy prijímania zamestnancov s cieľom úplne zabezpečiť transparentnosť a rovnaké zaobchádzanie s uchádzačmi; vyzýva agentúru, aby informovala orgán udeľujúci absolutórium o opatreniach prijatých na zlepšenie postupov prijímania zamestnancov; domnieva sa, že niektoré z ustanovení služobného poriadku môžu predstavovať značnú administratívnu záťaž; nabáda preto Komisiu, aby vo vzťahu k agentúram umožnila určitú mieru zjednodušenia podľa článku 110 služobného poriadku;

                  10.

                  berie na vedomie informáciu z výročnej správy o činnosti, že zamestnanci boli prijímaní podľa plánu a že na konci roka bola miera voľných pracovných miest na úrovni 2,78 %; okrem toho konštatuje, že agentúra mala na konci roka 2011 celkovo 140 dočasných a 14 ďalších zamestnancov (zmluvných zamestnancov a vyslaných národných expertov);

         Konflikty záujmov

                  11.

                  vyzýva agentúru, aby preskúmala a zamedzila možné konflikty záujmov pri zamestnávaní expertov a pracovníkov z odvetvia, nad ktorým vykonáva dohľad;

         Vnútorný audit

                  12.

                  berie na vedomie informáciu agentúry, že IAS vykonal v roku 2011 audit „odborného riadenia interoperability“ s cieľom poskytnúť primerané ubezpečenie o adekvátnosti a účinnosti systému vnútornej kontroly, pokiaľ ide o odborné riadenie interoperability v rámci agentúry; berie na vedomie, na základe jeho výsledkov, že IAS uviedol šesť odporúčaní, z ktorých dve sú veľmi dôležité, tri sú dôležité a jedno je žiaduce; vyzýva agentúru, aby splnila odporúčania IAS a aby informovala orgán udeľujúci absolutórium o opatreniach prijatých v tejto súvislosti;

                  13.

                  víta iniciatívu agentúry, ktorou na konci roku 2007 zriadila službu vnútorného auditu určenú na poskytovanie podpory a poradenstva jej výkonnému riaditeľovi a manažmentu v oblasti vnútornej kontroly, posudzovania rizika a vnútorného auditu; berie tiež na vedomie, že činnosť služby vnútorného auditu bola počas roku 2011 zameraná na poskytovanie podpory riadenia, pokiaľ ide o ročné hodnotenie 16 noriem vnútornej kontroly, revíziu rámca riadenia rizika, koordináciu hodnotenia rizika v roku 2011 a vypracovanie osobitnej politiky týkajúcej sa riadenia konfliktov záujmov v rámci agentúry;

                  14.

                  pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie zo 17. apríla 2013 (8) o výkonnosti, finančnom hospodárení a kontrole agentúr.

         (1)  Ú. v. EÚ C 388, 15.12.2012, s. 145.

         (2)  Ú. v. ES L 248, 16.9.2002, s. 1.

         (3)  Ú. v. EÚ L 298, 26.10.2012, s. 1.

         (4)  Ú. v. EÚ L 164, 30.4.2004, s. 1.

         (5)  Ú. v. ES L 357, 31.12.2002, s. 72.

         (6)  Ú. v. EÚ L 286, 17.10.2012, s. 229.

         (7)  Správa o ročnej účtovnej závierke za rok 2011, s. 6.

         (8)  Prijaté texty, P7_TA(2013)0134 (pozri stranu stranu 374 tohto úradného vestníka).


title: 2013/229/EÚ: Rozhodnutie Rady zo 14. mája 2013 o začatí automatizovanej výmeny daktyloskopických údajov s Rumunskom

text:
               24.5.2013

               SK

               Úradný vestník Európskej únie

               L 138/11

         ROZHODNUTIE RADY
   zo 14. mája 2013
   o začatí automatizovanej výmeny daktyloskopických údajov s Rumunskom
   (2013/229/EÚ)
   RADA EURÓPSKEJ ÚNIE,
   so zreteľom na rozhodnutie Rady 2008/615/SVV z 23. júna 2008 o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (1), najmä na jeho článok 25,
   so zreteľom na rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV (2), najmä na jeho článok 20 a kapitolu 4 prílohy,
   keďže:

               (1)

               Podľa Protokolu o prechodných ustanoveniach, ktorý je pripojený k Zmluve o Európskej únii, Zmluve o fungovaní Európskej únie a Zmluve o založení Európskeho spoločenstva pre atómovú energiu, právne účinky aktov inštitúcií, orgánov, úradov a agentúr Únie prijatých pred nadobudnutím platnosti Lisabonskej zmluvy, sú zachované tak dlho, pokým sa tieto akty vykonávaním zmlúv nezrušia, nevyhlásia za neplatné alebo nezmenia a nedoplnia.

               (2)

               Z tohto dôvodu je článok 25 rozhodnutia 2008/615/SVV uplatniteľný a Rada musí jednomyseľne rozhodnúť o tom, či členské štáty vykonali ustanovenia kapitoly 6 uvedeného rozhodnutia.

               (3)

               V článku 20 rozhodnutia 2008/616/SVV sa stanovuje, že rozhodnutia uvedené v článku 25 ods. 2 rozhodnutia 2008/615/SVV sa majú prijať na základe hodnotiacej správy vypracovanej na základe dotazníka. Hodnotiaca správa má byť, v prípade automatizovanej výmeny údajov v súlade s kapitolou 2 rozhodnutia 2008/615/SVV, založená na hodnotiacej návšteve a skúšobnej prevádzke.

               (4)

               Podľa kapitoly 4 bodu 1.1 prílohy k rozhodnutiu 2008/616/SVV sa dotazník, ktorý pripravila príslušná pracovná skupina Rady, týka každej automatizovanej výmeny údajov a členský štát má naň odpovedať hneď ako bude presvedčený, že spĺňa predpoklady na výmenu údajov v príslušnej kategórii.

               (5)

               Rumunsko vyplnilo dotazník o ochrane údajov a dotazník o výmene daktyloskopických údajov.

               (6)

               Rumunsko úspešne uskutočnilo skúšobnú prevádzku spolu s Rakúskom.

               (7)

               V Rumunsku sa uskutočnila hodnotiaca návšteva a správu o nej vypracoval rakúsky hodnotiaci tím, ktorý ju zaslal príslušnej pracovnej skupine Rady.

               (8)

               Celková hodnotiaca správa, v ktorej sa zhrnuli výsledky dotazníka, hodnotiacej návštevy a skúšobnej prevádzky týkajúce sa výmeny daktyloskopických údajov sa predložila Rade,

         PRIJALA TOTO ROZHODNUTIE:
   Článok 1
   Rumunsko na účely automatizovaného vyhľadávania daktyloskopických údajov vykonalo v plnom rozsahu všeobecné ustanovenia o ochrane údajov uvedené v kapitole 6 rozhodnutia 2008/615/SVV a je oprávnené dostávať a poskytovať osobné údaje podľa článku 9 uvedeného rozhodnutia odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 14. mája 2013

            Za Radu

            predseda

         M. NOONAN

      (1)  Ú. v. EÚ L 210, 6.8.2008, s. 1.

      (2)  Ú. v. EÚ L 210, 6.8.2008, s. 12.


title: Rozhodnutie Rady 2013/186/SZBP z  22. apríla 2013 , ktorým sa mení a dopĺňa rozhodnutie 2012/739/SZBP o reštriktívnych opatreniach voči Sýrii

text:
                  23.4.2013

                  SK

                  Úradný vestník Európskej únie

                  L 111/101

         ROZHODNUTIE RADY 2013/186/SZBP
         z 22. apríla 2013,
         ktorým sa mení a dopĺňa rozhodnutie 2012/739/SZBP o reštriktívnych opatreniach voči Sýrii
         RADA EURÓPSKEJ ÚNIE,
         so zreteľom na Zmluvu o Európskej únii, a najmä na jej článok 29,
         keďže:

                     (1)

                     Rada 29. novembra 2012 prijala rozhodnutie 2012/739/SZBP o reštriktívnych opatreniach voči Sýrii (1).

                     (2)

                     Rada 18. februára 2013 uviedla, že režim sankcií voči Sýrii by sa mal posúdiť a preskúmať s cieľom podporiť opozíciu a poskytnúť jej pomoc.

                     (3)

                     Rada považuje za potrebné zaviesť výnimky z určitých reštriktívnych opatrení na účely pomoci sýrskemu civilnému obyvateľstvu, najmä s cieľom riešiť humanitárne otázky, obnoviť normálny život, podporovať základné služby, obnovu a obnovenie normálnej hospodárskej činnosti alebo ďalšie civilné účely. Rada zvažuje, že v rámci procesu prijímania výnimiek by sa mala konzultovať sýrska Národná koalícia opozičných a revolučných síl, ktorú EÚ akceptuje EÚ legitímneho zástupcu sýrskeho ľudu.

                     (4)

                     V tejto súvislosti sa Rada rozhodla zmeniť a doplniť opatrenia týkajúce sa zákazu dovozu ropy, zákazu vývozu kľúčového vybavenia a technológií pre kľúčové odvetvia ropného a plynárenského priemyslu v Sýrii a zákazu investícií do sýrskeho ropného priemyslu.

                     (5)

                     Na vykonanie určitých opatrení je potrebná ďalšia činnosť Únie.

                     (6)

                     Rozhodnutie 2012/739/SZBP by sa malo zodpovedajúcim spôsobom zmeniť,

               PRIJALA TOTO ROZHODNUTIE:

            Článok 1
            Rozhodnutie Rady 2012/739/SZBP sa týmto mení a dopĺňa takto:

                        1)

                        Dopĺňajú sa tieto články:

                           „Článok 6a
                           Na účely pomoci sýrskemu civilnému obyvateľstvu, najmä s cieľom riešiť humanitárne otázky, obnoviť normálny život, podporovať základné služby, obnovu a obnovenie normálnej hospodárskej činnosti alebo ďalšie civilné účely a odchylne od článku 6 ods. 1 a 2 môžu príslušné orgány členského štátu povoliť nákup, dovoz alebo prepravu ropy a ropných produktov zo Sýrie a poskytovanie súvisiacich finančných prostriedkov alebo finančnej pomoci vrátane finančných derivátov, ako aj poistenia a zaistenia za predpokladu, že sú splnené tieto podmienky:

                                       a)

                                       vopred sa konzultovala sýrska Národná koalícia opozičných a revolučných síl dotknutým členským štátom;

                                       b)

                                       dotknuté činnosti nie sú priamo alebo nepriamo v prospech osoby alebo subjektu uvedeného v článku 25 ods. 1; a

                                       c)

                                       dotknutými činnosťami sa neporušujú zákazy ustanovené v tomto rozhodnutí.

                                 Príslušný členský štát informuje ostatné členské štáty o každom povolení udelenom podľa tohto článku.“

                           „Článok 9a
                           Na účely pomoci sýrskemu civilnému obyvateľstvu, najmä s cieľom riešiť humanitárne otázky, obnoviť normálny život, podporovať základné služby, obnovu a obnovenie normálnej hospodárskej činnosti alebo ďalšie civilné účely a odchylne od článku 8 ods. 1 a 2 môžu príslušné orgány členského štátu povoliť predaj, dodávku alebo prevod kľúčového vybavenia a technológií pre kľúčové odvetvia ropného a plynárenského priemyslu v Sýrii uvedené v článku 8 ods. 1 alebo sýrskym podnikom alebo podnikom vo vlastníctve Sýrie, ktoré pôsobia v týchto odvetviach mimo Sýrie a na účely poskytovania súvisiacej technickej pomoci alebo odbornej prípravy a iných služieb, ako aj financovania alebo finančnej pomoci za predpokladu, že sú splnené tieto podmienky:

                                       a)

                                       vopred sa konzultovala sýrska Národná koalícia opozičných a revolučných síl dotknutým členským štátom;

                                       b)

                                       dotknuté činnosti nie sú priamo alebo nepriamo v prospech osoby alebo subjektu uvedeného v článku 25 ods. 1; a

                                       c)

                                       dotknutými činnosťami sa neporušujú zákazy ustanovené v tomto rozhodnutí.

                                 Príslušný členský štát informuje ostatné členské štáty o každom povolení udelenom podľa tohto článku.“

                           „Článok 14a
                           Na účely pomoci sýrskemu civilnému obyvateľstvu, najmä s cieľom riešiť humanitárne otázky, obnoviť normálny život, podporovať základné služby, obnovu a obnovenie normálnej hospodárskej činnosti alebo ďalšie civilné účely a odchylne od článku 13 písm. a), c) a e) môžu príslušné orgány členského štátu povoliť poskytnutie finančnej pôžičky alebo úveru podnikom v Sýrii, ktoré pôsobia v sýrskom ropnom priemysle v odvetviach zameraných na prieskum, ťažbu alebo rafinovanie ropy alebo sýrskym podnikom alebo podnikom vo vlastníctve Sýrie, ktoré pôsobia v týchto odvetviach mimo Sýrie, alebo nadobudnutie alebo zvýšenie účasti v takýchto podnikoch, alebo zriadenie akýchkoľvek spoločných podnikov s podnikmi v Sýrii, ktoré pôsobia v sýrskom ropnom priemysle v odvetviach zameraných na prieskum, výrobu alebo rafinovanie ropy, a s akýmikoľvek dcérskymi spoločnosťami alebo pobočkami, ktoré sú nimi kontrolované, za predpokladu, že sú splnené tieto podmienky:

                                       a)

                                       vopred sa konzultovala sýrska Národná koalícia opozičných a revolučných síl dotknutým členským štátom;

                                       b)

                                       dotknuté činnosti nie sú priamo alebo nepriamo v prospech osoby alebo subjektu uvedeného v článku 25 ods. 1; a

                                       c)

                                       dotknutými činnosťami sa neporušujú zákazy ustanovené v tomto rozhodnutí.

                                 Príslušný členský štát informuje ostatné členské štáty o každom povolení udelenom podľa tohto článku.“.

                        2)

                        Článok 31 sa nahrádza takto:

                           „Článok 31

                              1.   Toto rozhodnutie sa uplatňuje do 1. júna 2013. Neustále sa preskúmava. Podľa potreby sa obnoví alebo zmení, ak Rada dospeje k záveru, že jeho ciele neboli dosiahnuté.

                              2.   Výnimky ustanovené v článkoch 6a, 9a a 14a sa preskúmajú pred tým, ako toto rozhodnutie stratí účinnosť, s prihliadnutím na ich príspevok pri pomoci sýrskemu civilnému obyvateľstvu.“.

            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

            V Luxemburgu 22. apríla 2013

                  Za Radu

                  predsedníčka

               C. ASHTON

            (1)  Ú. v. EÚ L 330, 30.11.2012, s. 21.


title: 2009/453/ES: Rozhodnutie Komisie z  11. júna 2009 , ktorým sa ukončuje antidumpingové konanie týkajúce sa dovozu sodíka s pôvodom v Spojených štátoch amerických

text:
               12.6.2009

               SK

               Úradný vestník Európskej únie

               L 149/76

      ROZHODNUTIE KOMISIE

   z 11. júna 2009,
   ktorým sa ukončuje antidumpingové konanie týkajúce sa dovozu sodíka s pôvodom v Spojených štátoch amerických
   (2009/453/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 384/96 z 22. decembra 1995 o ochrane pred dumpingovými dovozmi z krajín, ktoré nie sú členmi Európskeho spoločenstva (ďalej len „základné nariadenie“) (1), a najmä na jeho článok 9,
   po porade s poradným výborom,
   keďže:
   1.   POSTUP

   1.1.   Začatie konania

               (1)

               Komisia 23. júla 2008 oznámením uverejneným v Úradnom vestníku Európskej únie
                   (2) (ďalej len „oznámenie o začatí konania“) oznámila začatie antidumpingového konania týkajúceho sa dovozu voľne loženého sodíka s pôvodom v Spojených štátoch amerických (ďalej len „USA“) do Spoločenstva, zvyčajne zaradeného pod kód KN ex 2805 11 00 (ďalej len „príslušný výrobok“).

               (2)

               Toto konanie sa začalo na základe podnetu, ktorý 10. júna 2008 predložil jediný výrobca zo Spoločenstva spoločnosť Métaux Spéciaux (MSSA SAS) (ďalej len „navrhovateľ“).

               (3)

               Dňa 23. júla 2008 Komisia začala antisubvenčné prešetrovanie týkajúce sa dovozu rovnakého výrobku s pôvodom v USA (3). Toto prešetrovanie bolo ukončené rozhodnutím Komisie 2009/452/ES (4).

         1.2.   Zúčastnené strany a overovacie návštevy

               (4)

               Komisia oficiálne informovala navrhovateľa, jediného známeho vývozcu/výrobcu v USA, dovozcov a používateľov, o ktorých je známe, že sa ich konanie týka, a zástupcov USA o začatí konania. Zainteresované strany dostali príležitosť, aby sa písomne vyjadrili a požiadali o vypočutie v rámci lehoty stanovenej v oznámení o začatí konania.

               (5)

               Komisia zaslala dotazníky všetkým stranám, o ktorých je známe, že konanie sa ich týka, a boli jej doručené odpovede od zástupcov USA, od jediného vyvážajúceho výrobcu v USA (ďalej len „spolupracujúci vyvážajúci výrobca“), od navrhovateľa a od troch používateľov v Spoločenstve.

               (6)

               Komisia si vyžiadala a overila všetky informácie, ktoré považovala za potrebné na stanovenie dumpingu, z neho vyplývajúcej ujmy a záujmu Spoločenstva, a vykonala overenia v priestoroch týchto spoločností:

                              výrobca zo Spoločenstva:

                                       —

                                       Métaux Spéciaux (MSSA SAS), Saint-Marcel, Francúzsko,

                              vyvážajúci výrobca v USA:

                                       —

                                       E.I. DuPont De Nemours and Company, Wilmington, Delaware,

                              prepojený obchodník vo Švajčiarsku:

                                       —

                                       DuPont De Nemours International S.A., Ženeva,

                              používatelia zo Spoločenstva:

                                       —

                                       Rohm and Haas Europe Sàrl, Morges, Švajčiarsko,

                                       —

                                       Evonik Degussa GmbH, Frankfurt, Nemecko.

         1.3.   Obdobie prešetrovania a posudzované obdobie

               (7)

               Prešetrovanie dumpingu a ujmy sa týkalo obdobia od 1. júla 2007 do 30. júna 2008 (ďalej len „obdobie prešetrovania“ alebo „OP“). Preskúmanie trendov relevantných z hľadiska posúdenia ujmy sa týkalo obdobia od 1. januára 2005 do konca obdobia prešetrovania (ďalej len „posudzované obdobie“).

         2.   STIAHNUTIE PODNETU A UKONČENIE KONANIA

               (8)

               Navrhovateľ listom z 1. apríla 2009 určeným Komisii oficiálne stiahol svoj podnet. Stiahnutie podnetu zdôvodnil zmenenými okolnosťami.

               (9)

               V súlade s článkom 9 ods. 1 základného nariadenia je možné ukončiť konanie, ak bol podnet stiahnutý a ak by takéto ukončenie nebolo v rozpore so záujmom Spoločenstva.

               (10)

               Komisia usúdila, že súčasné konanie by sa malo ukončiť, keďže prešetrovaním nevyšli najavo žiadne okolnosti, ktoré by poukázali na to, že takéto ukončenie by nebolo v záujme Spoločenstva. Zainteresované strany boli náležite informované a mali možnosť predložiť pripomienky. Neboli však predložené žiadne pripomienky, ktoré by naznačovali, že ukončenie tohto konania by bolo v rozpore so záujmom Spoločenstva.

               (11)

               Komisia preto dospela k záveru, že antidumpingové konanie týkajúce sa dovozu voľne loženého sodíka s pôvodom v USA do Spoločenstva by sa malo ukončiť bez uloženia antidumpingových opatrení,

         ROZHODLA TAKTO:
   Jediný článok
   Týmto sa ukončuje antidumpingové konanie týkajúce sa dovozu voľne loženého sodíka s pôvodom v Spojených štátoch amerických, zaradeného pod kód KN ex 2805 11 00.

      V Bruseli 11. júna 2009

            Za Komisiu

         Catherine ASHTON

            členka Komisie

      (1)  Ú. v. ES L 56, 6.3.1996, s. 1.

      (2)  Ú. v. EÚ C 186, 23.7.2008, s. 32.

      (3)  Ú. v. EÚ C 186, 23.7.2008, s. 35.

      (4)  Pozri stranu 74 tohto úradného vestníka.


title: Rozhodnutie Európskeho parlamentu (EÚ) 2016/1570 z 28. apríla 2016 o absolutórium za plnenie rozpočtu Európskeho policajného úradu (Europol) za rozpočtový rok 2014

text:
               14.9.2016

               SK

               Úradný vestník Európskej únie

               L 246/361

         ROZHODNUTIE EURÓPSKEHO PARLAMENTU (EÚ) 2016/1570
   z 28. apríla 2016
   o absolutórium za plnenie rozpočtu Európskeho policajného úradu (Europol) za rozpočtový rok 2014
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho policajného úradu za rozpočtový rok 2014,

               —

               so zreteľom na správu Dvora audítorov o overení ročnej účtovnej závierky Európskeho policajného úradu za rozpočtový rok 2014 spolu s odpoveďou úradu (1),

               —

               so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2014 v súlade s článkom 287 Zmluvy o fungovaní Európskej únie,

               —

               so zreteľom na odporúčanie Rady z 12. februára 2016 o udelení absolutória úradu za plnenie rozpočtu za rozpočtový rok 2014 (05584/2016 – C8-0084/2016),

               —

               so zreteľom na článok 319 Zmluvy o fungovaní Európskej únii,

               —

               so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (3), a najmä na jeho článok 208,

               —

               so zreteľom na rozhodnutie Rady 2009/371/SVV zo 6. apríla 2009 o zriadení Európskeho policajného úradu (Europol) (4), a najmä na jeho článok 43,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (5),

               —

               so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/2012 (6), a najmä na jeho článok 108,

               —

               so zreteľom na článok 94 a prílohu V rokovacieho poriadku,

               —

               so zreteľom na správu Výboru pre kontrolu rozpočtu a stanovisko Výboru pre občianske slobody, spravodlivosť a vnútorné veci (A8-0122/2016),

               1.

               udeľuje absolutórium riaditeľovi Európskeho policajného úradu za plnenie rozpočtu úradu za rozpočtový rok 2014;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho policajného úradu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 409, 9.12.2015, s. 324.

      (2)  Pozri poznámku pod čiarou č. 1.

      (3)  Ú. v. EÚ L 298, 26.10.2012, s. 1.

      (4)  Ú. v. EÚ L 121, 15.5.2009, s. 37.

      (5)  Ú. v. ES L 357, 31.12.2002, s. 72.

      (6)  Ú. v. EÚ L 328, 7.12.2013, s. 42.